Sławomir Skrzypek

Sławomir Stanisław Skrzypek (født 10. mai 1963 i Katowice, død 10. april 2010) var en polsk økonom. Han var sentralbanksjef for Polens nasjonalbank fra 10. januar 2007, da han overtok etter Leszek Balcerowicz, til sin død. 

På vei til et besøk i Russland 10. april 2010 for å overvære 70-årsmarkeringen av Katyn-massakren under andre verdenskrig, styrtet presidentflyet rett før landing i Smolensk, og Skrzypek omkom, sammen blant annet president Lech Kaczyński, den polske hærsjefen Franciszek Gągor, presidentens stabssjef og Polens viseutenriksminister Andrzej Kremer.

Skrzypek ble etter sin død tildelt Kommandørkors med stjerne i Ordenen Polonia Restituta, 16. april 2010.

Referanser

Eksterne lenker 
 Profil hos Polens nasjonalbank

Polske økonomer
Sentralbanksjefer
Ordenen Polonia Restituta
Personer fra Katowice
Omkomne i Smolensk-ulykken
Fødsler i 1963
Dødsfall i 2010